पाएं अपने शहर की ताज़ा ख़बरें और फ्री ई-पेपरडाउनलोड करें
शहर के महारानी लक्ष्मीबाई कन्या शाला के पीछे शासकीय उत्कृष्ट विद्यालय के बालिका छात्रावास में 100 बेड का 1 और कोविड केयर सेंटर बनाया जा रहा है। सोमवार सुबह से तैयारियां शुरू हो गईं। यहां भर्ती होने वाले मरीजों को मूलभूत सुविधाएं देने के साथ बेड सहित अन्य व्यवस्थाएं की जा रही हैं।
दो-तीन दिन में सभी व्यवस्थाएं होने पर यहां मरीजों का इलाज किया जा सकेगा। सुबह कलेक्टर, एडीएम और मेडिकल कॉलेज डीन सहित अन्य ने प्रस्तावित कोविड सेंटर का निरीक्षण कर संबंधित अफसरों को व्यवस्थाएं करने के निर्देश दिए।
मरीजों के लिए पलंग, ऑक्सीजन सिलेंडर के साथ ही सुरक्षा कर्मी, डॉक्टर्स व पैरामेडिकल स्टाफ की ड्यूटी लगाई जा रही है। बिजली व्यवस्था के साथ ही जनरेटर की व्यवस्था की जाएगी। छात्रावास भवन के अंदर, बाहर साफ-सफाई तथा भर्ती मरीजों के लिए चाय-नाश्ते व खाने के पैकेट की व्यवस्था की जाएगी। कोविड केयर सेंटर में ऑक्सीजन कंसंट्रेटर की व्यवस्था भी की जाएगी।
छात्रावास में प्रस्तावित कोविड सेंटर में मेडिकल कॉलेज से सामग्री लाकर रखी जा रही है। वहां सफाई और सैनिटाइज सहित अन्य व्यवस्थाएं की जा रही हैं।
-हिमांशु भट्ट, आयुक्त, नगर निगम
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva zho_Hant eng_Latn